b'\n_START_ARTICLE_\nPirmasis Sudano pilietinis karas\n_START_SECTION_\nKonflikto eiga\n_START_PARAGRAPH_\nIki 1946\xc2\xa0m. Did\xc5\xbeiosios Britanijos ir Egipto vyriausyb\xc4\x97s Sudano \xc5\xa1iaurin\xc4\x99 ir pietin\xc4\x99 teritorijas administravo kaip skirtingas teritorijas. Ta\xc4\x8diau nuo t\xc5\xb3 met\xc5\xb3 kaip brit\xc5\xb3 administravimo strategijos Viduriniuosiuose Rytuose pasekm\xc4\x97 buvo \xc5\xa1i\xc5\xb3 teritorij\xc5\xb3 sujungimas \xc4\xaf vien\xc4\x85 administracin\xc4\xaf vienet\xc4\x85._NEWLINE_Tai buvo padaryta be konsultacij\xc5\xb3 su pietinio Sudano gyventojais, o jie tam labai prie\xc5\xa1taravo. \xc5\xa0iaur\xc4\x97s Sudane daugiausiai gyvena Arabai, kurie i\xc5\xa1pa\xc5\xbe\xc4\xafsta islam\xc4\x85, o pietuose vyrauja animizmas ir krik\xc5\xa1\xc4\x8dionyb\xc4\x97._NEWLINE_\xc4\xaetampa dar labiau padid\xc4\x97jo, kai 1956\xc2\xa0m. sausio 1 d. Sudanui buvo suteikta nepriklausomyb\xc4\x97. Tai i\xc5\xa1\xc5\xa1auk\xc4\x97 konflikto tarp \xc5\xa1iaur\xc4\x97s ir piet\xc5\xb3 Sudano gyventoj\xc5\xb3 prad\xc5\xbei\xc4\x85._NEWLINE_Prie piet\xc5\xb3 Sudano pus\xc4\x97s kov\xc5\xb3 prisid\xc4\x97jo Sudano gynybos paj\xc4\x97gos, Anyanya ir Piet\xc5\xb3 Sudano i\xc5\xa1silaisvinimo jud\xc4\x97jimai._NEWLINE_Konfliktas truko 17 met\xc5\xb3, kurio metu \xc5\xbeuvo apie 500 000 gyventoj\xc5\xb3. Manoma, kad tik vienas i\xc5\xa1 penki\xc5\xb3 \xc5\xbeuvusi\xc5\xb3 buvo karys._NEWLINE_1972\xc2\xa0m. kovo m\xc4\x97nes\xc4\xaf pasaulio ba\xc5\xbeny\xc4\x8di\xc5\xb3 konsulo ir visos Afrikos ba\xc5\xbeny\xc4\x8di\xc5\xb3 konferencijos d\xc4\x97ka tarp kariaujan\xc4\x8di\xc5\xb3 pusi\xc5\xb3 buvo pasira\xc5\xa1yta taikos sutartis, vadinama Adis Abeba sutartimi. Jos d\xc4\x97ka pietinio Sudano autonominiam regionui buvo suteikta autonomija._NEWLINE_Deja, \xc5\xa1i sutartis buvo laikinas taikos pasiekimas ir 1983\xc2\xa0m. prasid\xc4\x97jo Antrasis Sudano pilietinis karas.'